CELEX: 32018R1670
Language: bg
Date: 2018-10-23 00:00:00
Title: Регламент (ЕС) 2018/1670 на Европейския парламент и на Съвета от 23 октомври 2018 година за изменение на Регламент (ЕО) № 110/2008 по отношение на номиналните количества за пускането на пазара в Съюза на еднократно дестилирано шочу, произведено с вертикален дестилационен съд и бутилирано в Япония

12.11.2018   
               
               
                  BG
               
               
                  Официален вестник на Европейския съюз
               
               
                  L 284/1
               
            
         РЕГЛАМЕНТ (ЕС) 2018/1670 НА ЕВРОПЕЙСКИЯ ПАРЛАМЕНТ И НА СЪВЕТА
         от 23 октомври 2018 година
         за изменение на Регламент (ЕО) № 110/2008 по отношение на номиналните количества за пускането на пазара в Съюза на еднократно дестилирано шочу, произведено с вертикален дестилационен съд и бутилирано в Япония
         ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
         като взеха предвид Договора за функционирането на Европейския съюз, и по-специално член 114, параграф 1 от него,
         като взеха предвид предложението на Европейската комисия,
         след предаване на проекта на законодателния акт на националните парламенти,
         като взеха предвид становището на Европейския икономически и социален комитет (1),
         в съответствие с обикновената законодателна процедура (2),
         като имат предвид, че:
         
                     (1)
                  
                  
                     На 29 ноември 2012 г. Съветът прие решение за упълномощаване на Комисията да започне преговори с Япония относно споразумение за свободна търговия.
                  
               
                     (2)
                  
                  
                     Преговорите за Споразумение между Европейския съюз и Япония за икономическо партньорство („Споразумението“) приключиха успешно и Споразумението беше подписано на 17 юли 2018 г.
                  
               
                     (3)
                  
                  В приложение 2-Г към Споразумението се предвижда еднократно дестилирано шочу, както е определено в член 3, алинея 10 от японския Закон за данъка върху алкохола (Закон № 6 от 1953 г.), произведено с вертикален дестилационен съд и бутилирано в Япония, да може да се пуска на пазара в Съюза в традиционни бутилки от четири го (

                        
) и едно шо (

                        
), които отговарят на номинални количества съответно от 720 ml и 1 800 ml, при условие че са изпълнени другите приложими правни изисквания на Съюза.
               
                     (4)
                  
                  
                     В Директива 2007/45/ЕО на Европейския парламент и на Съвета (3) се предвижда, че предварително опаковани продукти може да се пускат на пазара в Съюза само ако са предварително опаковани в номиналните количества, посочени в точка 1 от приложението към същата директива. За спиртните напитки в точка 1 от приложението към Директива 2007/45/ЕО се посочват девет номинални количества в интервала от 100 ml до 2000 ml. Тези номинални количества не включват количества от 720 ml и 1 800 ml — номиналните количества, в които еднократно дестилирано шочу, произведено с вертикален дестилационен съд, се бутилира и предлага на пазара в Япония.
                  
               
                     (5)
                  
                  Поради това е необходима дерогация от номиналните количества, определени за спиртните напитки в приложението към Директива 2007/45/ЕО, за да се гарантира, че еднократно дестилирано шочу, произведено с вертикален дестилационен съд и бутилирано в Япония, може да се пуска на пазара в Съюза, както е предвидено в приложение 2-Г на Споразумението, в бутилки от 720 ml и 1 800 ml, които отговарят на традиционните японски бутилки с вместимост съответно четири го (

                        
) и едно шо (

                        
).
               
                     (6)
                  
                  
                     Дерогацията от Директива 2007/45/ЕО следва да се въведе чрез изменение на Регламент (ЕО) № 110/2008 на Европейския парламент и на Съвета (4), за да се гарантира, че при влизането в сила на Споразумението еднократно дестилирано шочу, произведено с вертикален дестилационен съд и бутилирано в Япония, може да се пусне едновременно на пазара във всички държави членки.
                  
               
                     (7)
                  
                  
                     Поради това Регламент (ЕО) № 110/2008 следва да бъде съответно изменен.
                  
               
                     (8)
                  
                  
                     За да се осигури прилагането на Споразумението по отношение на пускането на пазара в Съюза на еднократно дестилирано шочу, произведено с вертикален дестилационен съд и бутилирано в Япония, настоящият регламент следва да се прилага от датата на влизане в сила на Споразумението,
                  
               ПРИЕХА НАСТОЯЩИЯ РЕГЛАМЕНТ:
         
            Член 1
            В глава IV от Регламент (ЕО) № 110/2008 се вмъква следният член:
            
               
                  „Член 24a
                  Дерогация от изискванията за номинални количества в Директива 2007/45/ЕО
                  Чрез дерогация от член 3 от Директива 2007/45/ЕО на Европейския парламент и на Съвета (*1) и от шестия ред от точка 1 от приложението към посочената директива, еднократно дестилирано шочу
                      (*2), произведено с вертикален дестилационен съд и бутилирано в Япония, може да се пуска на пазара в Съюза в номинални количества от 720 ml и 1 800 ml.
               
            
         
         
            Член 2
            Настоящият регламент влиза в сила на двадесетия ден след публикуването му в Официален вестник на Европейския съюз.
            Прилага се от датата на влизане в сила на Споразумението.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Страсбург на 23 октомври 2018 година.
            
               
                  За Европейския парламент
               
               
                  Председател
               
               A. TAJANI
            
            
               
                  За Съвета
               
               
                  Председател
               
               K. EDTSTADLER
            
         
         
            (1)  ОВ C 367, 10.10.2018 г., стр. 119.
         
            (2)  Позиция на Европейския парламент от 12 септември 2018 г. (все още непубликувана в Официален вестник) и решение на Съвета от 9 октомври 2018 г.
         
            (3)  Директива 2007/45/ЕО на Европейския парламент и на Съвета от 5 септември 2007 г. за определяне на правила за номиналните количества за предварително опаковани продукти, за отмяна на директиви 75/106/ЕИО и 80/232/ЕИО на Съвета и за изменение на Директива 76/211/ЕИО на Съвета (ОВ L 247, 21.9.2007 г., стр. 17).
         
            (4)  Регламент (ЕО) № 110/2008 на Европейския парламент и на Съвета от 15 януари 2008 г. относно определението, описанието, представянето, етикетирането и защитата на географските указания на спиртните напитки и за отмяна на Регламент (ЕИО) № 1576/89 на Съвета (ОВ L 39, 13.2.2008 г., стр. 16).